Vijeće Pomorskog fakulteta Kotor na sjednici održanoj 7.07. 2021. godine, na osnovu čl. 64. i 65. Statuta Univerziteta Crne Gore, utvrdilo je sljedeći

**PRIJEDLOG**

**-I-**

Predlaže se izmjena Pravilnika o unutrašnjoj organizaciji i sistematizaciji radnih mjesta na Pomorskom fakultetu Kotor broj 02-3340/2 od 29.11.2016. godine, sa izmjenama i dopunama broj 3340/3 od 9.12. 2016. 02-336 od 4.05. 2017., 02-140 od 11.05. 2018., 02-336/1 od 28.09. 2017. i 02-140/1 od 10.10. 2018., 02-384 od 19.12.2020, 02-467/2-1 od 16.12. 2020. godine na sljedeći način:

U čl. 28. navedenog akta, u dijelu pod 3. „Tabelarni pregled radnih mjesta“, u pogledu broja izvršilaca, pod 4. „akademsko osoblje sa akademskim zvanjem“ umjesto broja 15 da stoji broj 16, a pod brojem 6 „stručni saradnik/ viši stručni saradnik“, umjesto broja 4 da bude broj 3 (izvršilaca).

**-II-**

Ovaj Prijedlog se dostavlja Upravnom odboru Univerziteta Crne Gore dna dalji postupak.

**OBRAZLOŽENJE**

Predložena izmjena Pravilnika se odnosi na regulisanje novonastale promjene u pogledu realizacije izbora u akademsko zvanje jednog nastavnika na oblasti Primijenjena matematika i programiranje. Naime, predmetni izbor je izvršen na Prirodno matematičkom fakultetu za realizovanje nastave na studijskim programima Pomorskog fakulteta Kotor.

U konkretnom slučaju radi se o doc.dr Stevanu Kordiću koji je dugi niz godina bio zaposlen na Pomorskom fakultetu Kotor kao asistent, saradnik u nastavi, stručni saradnik i viši stručni saradnik.

Mišljenja smo da bi predložena izmjena kroz dodavanje jednog radnog mjesta u oblasti lica sa akademskim zvanjem, u potpunosti zadovoljila potrebe Pomorskog fakulteta Kotor u pogledu unaprijeđenja akademske i naučne baze. Takođe, navedeno rješenje ima i svoje praktične i ekonomske razloge u pogledu mjesta prebivališta zaposlenog i mjesta rada.

Ukidanje jednog radnog mjesta – stručni saradnik iz domena stručnog osoblja neće bitno uticati na dobru realizaciju odvijanja nastavnog procesa, obzirom na raspoložive resurse Pomorskog fakulteta Kotor.

Predložena izmjena ne utiče na promjenu ukupnog broja zaposlenih na fakultetu, to jest ista je u sklopu broja postojećih radnih mjesta po aktu o sistematizaciji.

Prijedlog se dostavlja Upravnom odboru Univerziteta Crne Gore na dalji postupak.

 **DEKAN**

 **Prof.dr Špiro Ivošević**

**Kotor, 5.07. 2021.**

**Broj 01-**